კარლოს ხულიო აროსემენა მონროი

კარლოს ხულიო აროსემენა მონროი ( დ. 24 აგვისტო, 1919 – გ. 5 მარტი, 2004) — ეკვადორის პოლიტიკოსი. აროსემენა მონროი აირჩიეს ეკვადორის ვიცე-პრეზიდენტად 1960 წელს. იგი პრეზიდენტ ხოსე მარია ველასკო იბარას ჩამოშორების შედეგად გახდა ეკვადორის პრეზიდენტი 7 ნოემბრიდან, 1961 — 11 ივლისამდე, 1963."Carlos Julio Arosemena Monroy". Encyclopædia Britannica Online.

ბიოგრაფია

ის დაიბადა გუაიაკილში, ეკვადორის ყოფილი პრეზიდენტის, კარლოს ხულიო აროსემენა ტოლასა და ლაურა მონროი გარაიკოას ოჯახში. 1952 წელს იგი იყო დეპუტატთა პალატის პრეზიდენტი (თავმჯდომარე). როგორც ვიცე-პრეზიდენტი, იგი ასევე იკავებდა სენატის პრეზიდენტის პოსტს.

მისი მმართველობა მიმდინარეობდა რეგიონულად მშფოთვარე კონტექსტში, რაც გამოწვეული იყო კუბის რევოლუციითა და ლათინურ ამერიკაში ანტიკომუნისტური სამხედრო დიქტატურების დამყარებით. პრეზიდენტობის პერიოდში მან მოახდინა ტელეკომუნიკაციების ქსელის მოდერნიზება, დააარსა ეროვნული ავიაკომპანია TAME და გუაიაკილის საერო და კათოლიკური უნივერსიტეტები, წამოიწყო ქვეყანაში საგზაო მშენებლობები და შემოიღო მეცამეტე ხელფასი. მისმა მხარდაჭერამ ფიდელ კასტროს რევოლუციისადმი კუბაში, გამოიწვია მუდმივი კონფლიქტი კონგრესსა და სამხედროებთან.

თანამდებობაზე ყოფნისას მისი იმპიჩმენტის ორი წარუმატებელი მცდელობა განხორციელდა. იგი 1963 წელს სამხედრო ხუნტამ დაამხო მას შემდეგ, რაც მან გააკრიტიკა აშშ-ის მთავრობა და შეურაცხყოფა მიაყენა მორის მ. ბერნბაუმს, აშშ-ის ელჩს ეკვადორში.

სქოლიო

კატეგორია:ეკვადორის პრეზიდენტები
კატეგორია:პრეზიდენტები